ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৯৩ কোটি ২৮ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৯ কোটি ১৮ লক্ষের বেশি টিকার ডোজ রয়েছে
নতুন দিল্লি, ১ মে, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে আজ পর্যন্ত ১৯৩ কোটি ২৮ লক্ষ ৯০ হাজার ৯৬৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৯ কোটি ১৮ লক্ষ ৩২ হাজার ৭৭৫টি টিকার ডোজ হাতে রয়েছে।
CG/BD/AS/
(Visitor Counter : 67
প্রধানমন্ত্রীরদপ্তর
কেন্দ্রীয় মন্ত্রী শ্রী জ্যোতিরাদিত্য এম সিন্ধিয়া ভারতে বিমান পরিষেবার উদারীকরণ নিয়ে যে নিবন্ধ লিখেছেন প্রধানমন্ত্রীর কার্যালয় তা শেয়ার করেছে
নতুন দিল্লি, ২৮ আগস্ট, ২০২১
কেন্দ্রীয় মন্ত্রী শ্রী জ্যোতিরাদিত্য এম সিন্ধিয়া ভারতে বিমান পরিষেবার উদারীকরণ নিয়ে যে নিবন্ধ লিখেছেন প্রধানমন্ত্রীর কার্যালয় তা শেয়ার করেছে।
প্রধানমন্ত্রীর কার্যালয়ের পক্ষ থেকে এক ট্যুইটে বলা হয়েছে, "কেন্দ্রীয় মন্ত্রী @JM_Scindia ভারতে বিমান পরিষেবার উদারীকরণ নিয়ে নিবন্ধ লিখেছেন।"
CG/BD/AS/
(
প্রধানমন্ত্রীরদপ্তর
কেন্দ্রীয় সরকারের সচিবদের সঙ্গে বৈঠক করলেন প্রধানমন্ত্রী
প্রধানমন্ত্রী শ্রী নরেন্দ্র মোদী আজ নতুন দিল্লিতে লোককল্যাণ মার্গে সমস্ত কেন্দ্রীয় সরকারের সব সচিবদের সঙ্গে বৈঠক করেন। বৈঠকে উপস্থিত ছিলেন - কেন্দ্রীয় মন্ত্রী শ্রী রাজনাথ সিং, শ্রী অমিত শাহ্, শ্রীমতী নির্মলা সীতারমন এবং ডঃ জিতেন্দ্র সিং। ক্যাবিনেট সচিব শ্রী পি কে সিনহা বৈঠকে জানান যে, বিগত সরকারের সময়কালে প্রধানমন্ত্রী কিভাবে সরাসরি নির্দেশক এবং সহ-সচিবদের সঙ্গে যোগাযোগ রেখে চলতেন। ক্যাবিনেট সচিব সমস্ত সচিবদের সামনে দুটি গুরুত্বপূর্ণ দায়িত্বের কথা তুলে ধরেন। তিনি বলেন, আগামী পাঁচ বছরে প্রত্যেক মন্ত্রককে একটি করে পরিকল্পনা তৈরি করতে হবে, যা লক্ষ্য পূরণ ও মাইলফলক সৃষ্টি করতে পারে। প্রত্যেক মন্ত্রককে এমন কার্যকরি সিদ্ধান্ত নিতে হবে, যা ১০০ দিনের মধ্যেই অনুমোদিত হয়।
বৈঠকে বিভিন্ন দপ্তরের সচিবরা প্রশাসনিক কার্যকরি সিদ্ধান্ত গ্রহণ, কৃষি, গ্রামোন্নয়ন, পঞ্চায়েতি রাজ, তথ্য প্রযুক্তি ক্ষেত্র, শিক্ষা, স্বাস্থ্য, বাণিজ্য, আর্থিক অগ্রগতি, দক্ষতা উন্নয়ন প্রভৃতি ক্ষেত্রে তাঁদের চিন্তভাবনা ও মতামত বিনিময় করেন।
অনুষ্ঠানে প্রধানমন্ত্রী স্মরণ করেন যে, ২০১৪ সালের জুন মাসে প্রথমবার প্রত্যেক সচিবদের সঙ্গে বৈঠক করেছিলেন। তিনি বলেন, সমস্ত আধিকারিকদের কঠিন পরিশ্রম এবং গত পাঁচ বছরে সরকারের নেওয়া কর্মসূচিগুলির বাস্তব রূপ দেওয়ার ফলেই সম্প্রতি সাধারণ নির্বাচনে বিপুল সাফল্য এসেছে। প্রধানমন্ত্রী বলেন, এবারের নির্বাচনে সাধারণ মানুষ প্রত্যেক দিনের অভিজ্ঞতা ও বিশ্বাস থেকেই তাঁদের পক্ষে মতপ্রকাশ করেছেন। তিনি বলেন, আগামী পাঁচ বছরে জনগণের জন্যই পরিকল্পনা করা দরকার এবং সেটিকেই প্রধান্য দেওয়া হচ্ছে। সাধারণ মানুষের বহু প্রত্যাশা রয়েছে। সেই প্রত্যাশাগুলি বাস্তব রূপ দিয়ে জীবনযাত্রার মানোন্নয়ন করা প্রয়োজন। ভৌগোলিক দিক থেকে বিভিন্ন জায়গায় বিভিন্ন মানুষ বসবাস করলেও একতাই হ’ল তাঁদের লক্ষ্য। প্রত্যেকটি কেন্দ্রীয় সরকারি দপ্তর এবং প্রত্যেক রাজ্যের প্রত্যেক জেলায় আগামী দিনে ভারতে ৫ ট্রিলিয়ন অর্থনীতি গঠন করতে গুরুত্বপূর্ণ ভূমিকা নেবে বলেও তিনি জানান। প্রধানমন্ত্রী ‘মেক ইন ইন্ডিয়া’র গুরুত্বের কথা তুলে ধরেন এবং আগামী দিনেও এটিকে এগিয়ে নিয়ে যাওয়ার কথাও বলেন। তিনি বলেন, ভারত ‘সহজে ব্যবসার নীতি’তে অনেকটাই এগিয়েছে এবং এর বড় সাফল্য এসেছে ছোট ব্যবসা ও শিল্পোদ্যোগ ক্ষেত্রে। জল, মৎস্যচাষ ও পশুপালনের ক্ষেত্রে সরকার বিশেষ গুরুত্ব দিচ্ছে বলেও জানান তিনি। প্রধানমন্ত্রী বৈঠকে বলেন, সচিবদের একটি নির্দিষ্ট লক্ষ্য থাকে, যা দেশকে এগিয়ে নিয়ে যেতে ও আরও বেশি শক্তিশালী করতে সাহায্য করে। সচিবদের এই টিম নিয়ে প্রধানমন্ত্রী গর্ব প্রকাশ করে প্রযুক্তির মাধ্যমে প্রত্যেক দপ্তরের মানোন্নয় ঘটানোর আহ্বান জানান।
প্রধানমন্ত্রী বলেন, স্বাধীনতার ৭৫ বছর পূর্তিতে প্রত্যেক দপ্তরকে কার্যকরি ভূমিকা নেওয়া প্রয়োজন। দেশের উন্নয়ন ও সাধারণ মানুষের প্রত্যাশা পূরণের লক্ষ্যে শেষ প্রান্ত পর্যন্ত প্রশাসনকে কাজ করার নির্দেশ দেন প্রধানমন্ত্রী শ্রী নরেন্দ্র মোদী।
(Visitor Counter : 132
রাষ্ট্রপতিরসচিবালয়
রাজগিরে বিশ্ব শান্তি স্তুপের সুবর্ণ জয়ন্তী উদযাপন অনুষ্ঠানে রাষ্ট্রপতি
নয়াদিল্লি, ২৫ অক্টোবর, ২০১৯
রাষ্ট্রপতি শ্রী রামনাথ কোবিন্দ আজ বিহারের রাজগিরে বিশ্ব শান্তি স্তুপের সুবর্ণ জয়ন্তী উদযাপন অনুষ্ঠানে যোগ দেন। অনুষ্ঠানে রাষ্ট্রপতি বলেন, বিশ্ব শান্তি স্তুপ শান্তি, সংহতি, ও অহিংসার প্রতীক। এই স্তুপ সংস্কৃতি, ধর্ম ও ভৌগোলিক ভেদাভেদের ঊর্ধ্বে উঠে সর্বজনীন সৌভ্রাতৃত্বের বার্তা বহন করে। জাপান ও ভারতের মতো শান্তিপ্রিয় গণতান্ত্রিক দেশগুলির কাছে এই স্তুপ অক্ষুণ্ণ অংশীদারিত্ব ও ব্যাপক সহযোগিতার বার্তার প্রতিফলন ঘটায়।
রাষ্ট্রপতি আরও বলেন, ভগবান বুদ্ধের দেখানো পথগুলি সারা বিশ্ব জুড়ে কেবল আধ্যাত্মিক চালচিত্রের পরিবর্তন ঘটায়নি, সেইসঙ্গে স্থিতিশীল সমাজ, রাজনীতি ও বাণিজ্য অনুশীলনের নৈতিকতাকেও উৎসাহিত করেছে। বিশ্ব জুড়ে ৫০ কোটিরও বেশি অনুরাগী ভগবান বুদ্ধের আদর্শ অনুসরণ করে থাকেন। তাই, বুদ্ধের আদর্শগুলিকে আরও বেশি সংখ্যক মানুষের কাছে পৌঁছে দেওয়ার প্রয়োজনীয়তা রয়েছে। ভগবান বুদ্ধের স্মৃতি বিজড়িত স্থানগুলিতে ঐতিহ্যবাহী পর্যটনের বিকাশ সাধারণ মানুষ বিশেষ করে, যুবসম্প্রদায়কে আকৃষ্ট করার এক গুরুত্বপূর্ণ মাধ্যম বলেও তিনি উল্লেখ করেন।
শান্তি ও স্থিতিশীলতা বজায় রাখার বিষয়টিতে উন্নয়নের পূর্ব শর্ত হিসেবে উল্লেখ করে রাষ্ট্রপতি শান্তি প্রতিষ্ঠার লক্ষ্যে বুদ্ধের বাণীর প্রাসঙ্গিকতা ব্যাখ্যা করেন। অনুষ্ঠানে অংশগ্রহণকারী সকলকে তিনি দারিদ্র্য ও দ্বন্দ্ব দূরীকরণে শান্তি ও সম্প্রীতির বার্তা প্রচারের আহ্বান জানান।
CG/BD/DM
(Visitor Counter : 59
প্রধানমন্ত্রীরদপ্তর
বৃটেনের গ্লাসগোতে সিওপি২৬ এর সম্মেলনের ফাঁকে ইজ্রায়েলের প্রধানমন্ত্রীর সঙ্গে প্রধানমন্ত্রীর বৈঠক
নতুনদিল্লি, ২রা নভেম্বর, ২০২১
প্রধানমন্ত্রী শ্রী নরেন্দ্র মোদী ২রা নভেম্বর বৃটেনের গ্লাসগোতে সিওপি২৬ শিখর সম্মেলনের ফাঁকে ইজ্রায়েলের প্রধানমন্ত্রী মিঃ নাফতালি বেনেটের সঙ্গে বৈঠক করেছেন। দুই প্রধানমন্ত্রীর মধ্যে এটি প্রথম বৈঠক।
উভয় নেতা দুই দেশের মধ্যে দ্বিপাক্ষিক কৌশলগত অংশিদারিত্বর পর্যালোচনা করেন এবং বিভিন্ন ক্ষেত্রে যে অগ্রগতি হয়েছে তাতে সন্তোষ প্রকাশ করেছেন। উন্নত প্রযুক্তি ও উদ্ভাবন সহ আরো বহু ক্ষেত্রে সহযোগিতা বাড়ানোর উপর তাঁরা সহমত পোষণ করেছেন।
আগামী বছর ভারত ও ইজ্রায়েলের মধ্যে কূটনৈতিক সম্পর্ক স্থাপনের ৩০ বছর। সেই প্রসঙ্গ উল্লেখ করে শ্রী মোদী মিঃ বেনেটকে ভারতে আসার আমন্ত্রণ জানান।
CG/CB/SFS
(
প্রধানমন্ত্রীরদপ্তর
ভার্চুয়াল পদ্ধতিতে ভারত ও অস্ট্রেলিয়ার মধ্যে অর্থনৈতিক সহযোগিতা ও বাণিজ্য চুক্তি  স্বাক্ষর অনুষ্ঠানে প্রধানমন্ত্রী শ্রী নরেন্দ্র মোদীর বক্তব্য
নতুন দিল্লি, ২ এপ্রিল, ২০২২
প্রধানমন্ত্রী মরিসন,
অস্ট্রেলিয়া ও ভারতের বাণিজ্যমন্ত্রীরা,
এবং দুই দেশের সমস্ত বন্ধু, যাঁরা আমাদের সঙ্গে যোগ দিয়েছেন,
নমস্কার!
এক মাসেরও কম সময়ে আজ আমার বন্ধু স্কটের সঙ্গে তৃতীয়বার মুখোমুখি হয়েছি। আমাদের মধ্যে গত সপ্তাহে ভার্চুয়াল শিখর সম্মেলনে অত্যন্ত ফলপ্রসূ আলোচনা হয়েছে। সে সময় আমরা অর্থনৈতিক সহযোগিতা ও বাণিজ্য চুক্তি সম্পর্কে যত দ্রুত সম্ভব বোঝাপড়ায় পৌঁছোনোর জন্য সংশ্লিষ্ট বিভাগের আধিকারিকদের নির্দেশ দিয়েছিলাম। আমি অত্যন্ত আনন্দিত যে, আজ এই গুরুত্বপূর্ণ চুক্তি স্বাক্ষরিত হচ্ছে। অসাধারণ এই সাফল্যের জন্য আমি দুই দেশের বাণিজ্যমন্ত্রী ও তাঁদের আধিকারিকদের আন্তরিক অভিনন্দন জানাই।
আমি বিশেষ ভাবে অস্ট্রেলিয়ার প্রাক্তন প্রধানমন্ত্রী এবং সেদেশের বর্তমান প্রধানমন্ত্রী মিঃ মরিসনের বাণিজ্যদূত মিঃ টনি অ্যাবটকে অভিনন্দন জানাই। তাঁর প্রয়াসের ফলেই চুক্তি স্বাক্ষর প্রক্রিয়া ত্বরান্বিত হয়েছে।
বন্ধুগণ,
অল্প সময়ের মধ্যে গুরুত্বপূর্ণ এই চুক্তি স্বাক্ষর দুই দেশের পারস্পরিক আস্থাকেই প্রতিফলিত করে। আমাদের দ্বিপাক্ষিক সম্পর্কে নিঃসন্দেহে এটি একটি সন্ধিক্ষণ। আমাদের দুই দেশের অর্থ ব্যবস্থায় এমন অনেক সম্ভাবনা রয়েছে, যা একে অপরের চাহিদা মেটাতে পারে। এই চুক্তির মাধ্যমে অর্থ ব্যবস্থার সুযোগ-সুবিধার পূর্ণ সদ্ব্যবহার করতে পারবো বলেই আমার বিশ্বাস।
এই চুক্তি ছাত্র-ছাত্রী, পেশাদার এবং পর্যটক বিনিময় ব্যবস্থাকে আরও সরল করে তুলবে। এর ফলে, দুই দেশের সম্পর্ক আরও নিবিড় হবে। আমি আরও একবার ভারত – অস্ট্রেলিয়া অর্থনৈতিক সহযোগিতা ও বাণিজ্য চুক্তির সফল বোঝাপড়া সম্পূর্ণ করার জন্য দুই দেশের আধিকারিকদের অভিনন্দন জানাই।
আজকের এই চুক্তি স্বাক্ষর অনুষ্ঠানে যোগ দেওয়ার জন্য প্রধানমন্ত্রী মরিসনকে আন্তরিক ধন্যবাদ জানাই। অস্ট্রেলিয়ায় আসন্ন নির্বাচন সফল ভাবে আয়োজন করার জন্য তাঁকে শুভেচ্ছা জানাই। আগামীকাল বিশ্বকাপ ফাইনাল ম্যাচের জন্য অস্ট্রেলিয়ার মহিলা ক্রিকেট দলকে আমার শুভেচ্ছা।
নমস্কার!
বিঃদ্রঃ – এটি প্রধানমন্ত্রীর ভাষণের আক্ষরিক অনুবাদ নয়, মূল ভাষণ তিনি হিন্দিতে দিয়েছিলেন।
CG/BD/AS/
(
প্রধানমন্ত্রীরদপ্তর
প্রধানমন্ত্রী প্রাক্তন প্রধানমন্ত্রী শ্রী অটল বিহারী বাজপেয়ীর প্রয়াণে শোক ব্যক্ত করেছেন
নয়াদিল্লি, ১৬ আগস্ট, ২০১৮
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী শ্রী অটল বিহারী বাজপেয়ীর প্রয়াণে গভীর শোক প্রকাশ করেছেন। তিনি বলেছেন যে তিনি স্তব্ধ হয়ে গেছেন, শূন্য হয়ে গেছেন। তাঁর অনেক স্মৃতি মনে আসছে। শ্রদ্ধেয় অটলজী আর নেই। নিজের জীবনের প্রতিটি মুহূর্ত তিনি দেশের জন্য সমর্পিত করেছিলেন। তাঁর প্রয়াণে একটি যুগের অবসান হল। তিনি উচ্চারন করে গেছেন-‘মৌত কি উমর ক্যায়া হ্যায়? দো পল ভি নেহি, জিন্দেগী সিলসিলা, আজ কাল কি নেহি, ম্যায় জি ভর জিয়া, ম্যায় মন সে মরুঁ, লৌট কর আউঙ্গা, কুচ সে কিঁউ ডরু?’
প্রধানমন্ত্রী বলেন, অটলজী আজ আমাদের মধ্যে নেই। কিন্তু ওনার প্রেরণা, ওনার দিশা নির্দেশ, সমস্ত ভারতীয়, সমস্ত জনতা পার্টির কর্মকর্তাদের জন্য সর্বদাই ছিল। ঈশ্বর ওনার আত্মার শান্তি দিন এবং ওনার প্রত্যেক ভক্ত ও সমর্থককে দুঃখ সহ্য করার শক্তি দিন। ওঁ শান্তি।
সমগ্র ভারত আজ প্রিয় অটলজীর প্রয়াণে শোকস্তব্ধ। তাঁর প্রয়াণ যেন এক যুগাবসান। তিনি দেশের জন্যই বাঁচতেন এবং দশকের পর দশক ধরে তিনি দেশের সেবা করে গেছেন। তাঁর পরিবারের জন্য, বিজেপি কর্মকর্তাদের জন্য এবং লক্ষ লক্ষ ভক্ত সমর্থকদের জন্য, এই দুঃখের সময়ে আমার সমবেদনা রইল। ওঁ শান্তি।
অটলজীর অসাধারণ নেতৃত্ব ২১ শতকের এক শক্তিশালী, সমৃদ্ধ ও অন্তর্ভুক্ত ভারতের ভিত্তি স্হাপন করেছে। বিভিন্ন ক্ষেত্রে তাঁর দুরদৃষ্টি সম্পন্ন নীতি ভারতের প্রত্যেক নাগরিকের জীবনকে ছুঁয়ে গেছে।
অটলজীর প্রয়াণ তাঁর কাছে এক ব্যক্তিগত এবং অপুরণীয় ক্ষতি বলে শ্রী মোদী মন্তব্য করেছেন। তিনি বলেছেন, তাঁর সঙ্গে অজস্র প্রিয় স্মৃতি রয়েছে। তাঁর মতো কর্মকর্তাদের জন্য তিনি ছিলেন প্রেরণা স্বরূপ। তাঁর তীক্ষ্ণ মেধা এবং অসাধারণ রসবোধের জন্য তিনি তাঁকে বিশেষ করে মনে রাখবেন বলে শ্রী মোদী মন্তব্য করেছেন।
অটলজীর সহ্যশক্তি এবং সংগ্রামের ফলেই তিল তিল করে বিজেপি গড়ে উঠেছে। তিনি দেশের প্রতিটি কোনায় কোনায় গিয়ে বিজেপি-র আদর্শ ছড়িয়ে দিয়েছেন। যারফলে বিজেপি আজ জাতীয় পর্যায়ে এবং বেশ কয়েকটি রাজ্যে শক্তিশালী দল হিসাবে পরিগণিত হয়েছে বলে প্রধানমন্ত্রী একগুচ্ছ টুইট বার্তায় উল্লেখ করেছেন।
এর আগে নতুন দিল্লীর অল ইন্ডিয়া ইনস্টিটিউট অফ মেডিক্যাল সায়েন্সেস-এর পক্ষ থেকে এক প্রেস বিজ্ঞপ্তিতে বিকেল ০৫-০৫ মিনিটে প্রাক্তণ প্রধানমন্ত্রীর শ্রী অটল বিহারী বাজপেয়ীর প্রয়াণের খবর জানানো হয়।
CG/PB/NS/…
(Visitor Counter : 130
সড়কপরিবহণওমহাসড়কমন্ত্রক
স্বল্পমেয়াদী ব্যবস্থার মাধ্যমে বিভিন্ন দুর্ঘটনাপ্রবণ স্থান মেরামতির উদ্যোগ জাতীয় মহাসড়ক কর্তৃপক্ষের
নয়াদিল্লি, ১৬ জুন, ২০২৩
সড়ক নিরাপত্তা সুনিশ্চিত করতে স্বল্পমেয়াদী ব্যবস্থার মাধ্যমে বিভিন্ন দুর্ঘটনাপ্রবণ স্থানের মেরামতির উদ্যোগ নিয়েছে জাতীয় মহাসড়ক কর্তৃপক্ষ। এই উদ্যোগে দুর্ঘটনাপ্রবণ স্থান চিহ্নিত করা এবং সংশ্লিষ্ট রাজ্যের পুলিশ প্রধান বা জেলা সড়ক নিরাপত্তা কমিটির সঙ্গে পরামর্শ করে রাস্তা মেরামতির জন্য ১০ লক্ষ টাকা পর্যন্ত অর্থ বরাদ্দের ক্ষমতা দেওয়া হয়েছে এনএইচএআই – এর প্রকল্প অধিকর্তাদের। ১০ লক্ষ টাকার বেশি এবং ২৫ লক্ষ টাকার কম অর্থ বরাদ্দের ক্ষেত্রে এই ক্ষমতা দেওয়া হয়েছে সংশ্লিষ্ট আঞ্চলিক কার্যালয়কে।
দুর্ঘটনাপ্রবণ স্থান চিহ্নিত করার ক্ষেত্রে কিছু মাপকাঠি বেধে দিয়েছে কেন্দ্রীয় সড়ক পরিবহন ও মহাসড়ক মন্ত্রক। তবুও সড়ক নিরাপত্তা সুনিশ্চিত করতে এবং ব্যবহারকারীদের সুবিধার্থে স্বল্পমেয়াদী ভিত্তিতে দুর্ঘটনাপ্রবণ স্থানগুলি মেরামতির উদ্যোগ নিয়েছে এনএইচএআই।
এই স্বল্পমেয়াদী উদ্যোগের মধ্যে রয়েছে – পথচারীদের মধ্যে আগাম সতর্কতার সংকেত সহ জেব্রা ক্রসিং, রেলিং তৈরি, সংযোগ স্থলগুলির উন্নয়ন, সৌরবাতি বসানো, সড়কের নাম এবং যান চলাচলে শৃঙ্খলাপরায়ণতা প্রভৃতি। জাতীয় মহাসড়কগুলিতে নিরাপত্তার উন্নতিকেই সর্বোচ্চ অগ্রাধিকার দিচ্ছে এনএইচএআই।
CG/MP/SB……
(Visitor Counter : 75
বিজ্ঞানওপ্রযুক্তিমন্ত্রক
কলকাতার সিএসআইআর-সিজিসিআরআই-এর উদ্যোগে এক সপ্তাহ এক পরীক্ষাগার কর্মসূচির অঙ্গ হিসেবে মুক্ত দিবস ও দক্ষতা প্রসার কর্মশালার আয়োজন
নয়াদিল্লি, ২৫ আগস্ট, ২০২৩
কলকাতার সিএসআইআর-সেন্ট্রাল গ্লাস অ্যান্ড সেরামিক রিসার্চ ইন্সটিটিউট -এর উদ্যোগে ‘এক সপ্তাহ এক পরীক্ষাগার’  কর্মসূচির অঙ্গ হিসেবে ২৪ আগস্ট মুক্ত দিবস ও দক্ষতা প্রসার কর্মশালার আয়োজন করা হয়। এর উদ্দেশ্য হল সাধারণ মানুষ এবং কারিগরদের মধ্যে বিজ্ঞান ও প্রযুক্তি সম্বন্ধে সচেতনতা তৈরি করা। সিএসআইআর-সিজিসিআরআই-এর অধিকর্তা ডঃ সুমন কুমারী মিশ্র অংশগ্রহণকারীদের স্বাগত জানান। সিএসআইআর- ইন্সটিটিউট অফ মিনারেল্স অ্যান্ড মেটিরিয়াল্স টেকনোলজি-র অধিকর্তা ডঃ রামানুজ নারায়ণ প্রধান অতিথি হিসেবে অনুষ্ঠানে উপস্থিত থেকে বিজ্ঞান ও সমাজের মধ্যে সম্পর্কের বিষয়টির ওপর আলোকপাত করেন। গ্রাম এবং শহর থেকে প্রায় ১০০ জন শিক্ষার্থী এই কর্মশালায় যোগ দিয়ে দক্ষতা উন্নয়নের অঙ্গ হিসেবে হাতে-কলমে টেরাকোটা সামগ্রী তৈরির কৃৎ-কৌশল সম্পর্কে শিক্ষালাভ করেন। অনুষ্ঠানে সিএসআইআর-সিজিসিআরআই-এর তৈরি বিভিন্ন পণ্য ও প্রযুক্তিকেও তুলে ধরা হয়।
(AC/AB/NS
সংখ্যালঘুবিষয়কমন্ত্রক
সংখ্যালঘুদের জন্য কল্যাণ প্রকল্প
নয়াদিল্লি, ১৮ জুলাই ২০১৮
সরকারের কার্যকালের মেয়াদের গত চার বছরে সংখ্যালঘু জনগোষ্ঠীর জন্য বেশ কয়েকটি নতুন কল্যাণমূলক কর্মসূচি চালু করা হয়েছে। স্কুলছুটদের আনুষ্ঠানিকভাবে স্কুল শিক্ষা এবং কর্মদক্ষতার ব্যবস্থা করতে ‘নয়ী মঞ্জিল’ নামে একটি প্রকল্প রয়েছে। ‘উস্তাদ’ নামে প্রকল্পের মাধ্যমে সংখ্যালঘুদের উন্নয়নের জন্য প্রচলিত হস্তশিল্পের প্রশিক্ষণ ও দক্ষতা বৃদ্ধির উদ্যোগ নেওয়া হয়েছে। ২০১৬-১৭ থেকে ‘হুনার হাট’ আয়োজনের মধ্য দিয়ে সংখ্যালঘু জনগোষ্ঠীর হস্তশিল্পীদের তৈরি শিল্প বস্তুর বিপণনের মাধ্যমে কর্মসংস্থানের উদ্যোগ নেওয়া হয়েছে। ২০১৭-১৮-তে এই ধরণের ৬টি ‘হুনার হাট’ আয়োজন করা হয়েছিল। ২০১৮-১৯ – এ আরও ৭টি হাটের আয়োজন করা হবে।
সংখ্যালঘু জনগোষ্ঠীর সমৃদ্ধ ঐতিহ্য সংরক্ষণের জন্য ‘হামারি ধারোহার’ কর্মসূচি রূপায়ণ করা হচ্ছে। এছাড়া, স্বল্পমেয়াদী ভিত্তিতে কর্মসংস্থানমুখী দক্ষতা উন্নয়ন প্রশিক্ষণ দেওয়া হচ্ছে ‘সংখ্যালঘুদের জন্য গরিব নওয়াজ দক্ষতা উন্নয়ন কর্মসূচি’র আওতায়। মৌলানা আজাদ এডুকেশন ফাউন্ডেশনের মাধ্যমে মুসলিম, খ্রীষ্টান, শিখ, বৌদ্ধ, পার্সি এবং জৈন – এই ৬টি সংখ্যালঘু সম্প্রদায়ের জন্য এই কর্মসূচি রূপায়ণ করা হচ্ছে। ‘নয়ী মঞ্জিল’ কর্মসূচিতে আলিগড় মুসলিম বিশ্ববিদ্যালয় এবং নতুন দিল্লির জামিয়া মিলিয়া ইসলামিয়ার পক্ষ থেকে স্কুলছুট এবং মাদ্রাসার ছাত্রছাত্রীদের জন্য সংখ্যালঘু উন্নয়ন মন্ত্রক একটি ব্রিজ কোর্স চালু করেছে। কেন্দ্রীয় সংখ্যালঘু উন্নয়ন মন্ত্রী শ্রী মুক্তার আব্বাস নাকভি আজ লোকসভায় এক প্রশ্নের লিখিত জবাবে এই তথ্য প্রকাশ করেছেন।
CG/PB/SB…
(Visitor Counter : 81
প্রধানমন্ত্রীরদপ্তর
২০তম এশিয়ান অনুর্দ্ধ-২০ অ্যাথলেটিক্স চ্যাম্পিয়নশিপে ক্রীড়া নৈপুণ্যের জন্য প্রধানমন্ত্রীর ভারতীয় ক্রীড়াবিদদের অভিনন্দন
নয়াদিল্লি, ০৯ জুন, ২০২৩
(প্রধানমন্ত্রী শ্রী নরেন্দ্র মোদী ২০তম এশিয়ান অনুর্দ্ধ-২০ অ্যাথলেটিক্স চ্যাম্পিয়নশিপে ক্রীড়া নৈপুণ্যের জন্য ভারতীয় ক্রীড়াবিদদের অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “আমাদের ক্রীড়াবিদদের জন্য গর্বিত! ২০তম এশিয়ান অনুর্দ্ধ-২০ অ্যাথলেটিক্স চ্যাম্পিয়নশিপে তাঁরা দুর্দান্ত ক্রীড়া নৈপুণ্য প্রদর্শন করেছেন। ৬টি স্বর্ণপদক সহ ১৯টি পদক জয়ী ভারতীয় দল ৪৫টি দেশের মধ্যে তৃতীয় স্থান অধিকার করেছে। আমাদের ক্রীড়াবিদদের এই সাফল্য আমরাও উদযাপন করছি। আগামী দিনে তাঁদের আরও সাফল্য কামনা করি”।
উপ-রাষ্ট্রপতিরসচিবালয়
প্রাক্তন অ্যাটর্নি জেনারেল শ্রী সোলি সোরাবজী-র প্রতি বিনম্র শ্রদ্ধা জানালেন উপরাষ্ট্রপতি
নতুন দিল্লি, ৩০ এপ্রিল, ২০২১
উপরাষ্ট্রপতি শ্রী এম ভেঙ্কাইয়া নাইডু ভারতের প্রাক্তন অ্যাটর্নি জেনারেল শ্রী সোলি সোরাবজী-র প্রতি গভীর শ্রদ্ধা জ্ঞাপন করেছেন। উল্লেখ করা যেতে পারে, শ্রী সোরাবজী আজ সকালে কোভিডজনিত অসুস্থতার দরুণ প্রয়াত হয়েছেন।
শ্রী সোরাবজীকে এক বিচক্ষণ আইন-বেক্তা হিসেবে বর্ণনা করে উপরাষ্ট্রপতি বলেন, তিনি ছিলেন আইন ও আইন শাস্ত্রের সমস্ত বিষয়ে বিশ্ব কোষের মত। মানবাধিকারের ক্ষেত্রে তাঁর অসামান্য অবদান ভারতকে আন্তর্জাতিক স্তরে খ্যাতির শীর্ষে পৌঁছে দিয়েছিল। শ্রী নাইডু বলেন, প্রাক্তন অ্যাটর্নি জেনারেল ছিলেন অত্যন্ত নিষ্ঠাবান ও সততার প্রতীক এবং তিনি সর্বদাই এই মূল্যবোধকে সর্বোচ্চ সম্মান দিয়েছিলেন। শ্রী সোরাবজীও তাঁর প্রতি অত্যন্ত স্নেহশীল ছিলেন বলে উল্লেখ করে উপরাষ্ট্রপতি বলেন, সমগ্র দেশ তাঁর মৃত্যুতে একজন বিশিষ্ট আইনজীবীকে হারালো। তাঁর প্রয়াণের ফলে বিচার বিভাগীয় ব্যবস্থায় এক অপূরণীয় শূন্যতার সৃষ্টি হল।
প্রয়াত শ্রী সোরাবজীর স্ত্রী এবং পরিবারের সদস্যদের সঙ্গে কথা বলে উপরাষ্ট্রপতি তাঁর আন্তরিক শোকপ্রকাশ করেন।
SDG/BD/AS/
(Visitor Counter : 140
প্রধানমন্ত্রীরদপ্তর
প্রধানমন্ত্রী কেরলে তিরুবনন্তপুরম সেন্ট্রাল স্টেশনে তিরুবনন্তপুরম এবং কাসারগোড়-এর মধ্যে কেরলের প্রথম বন্দে ভারত এক্সপ্রেসের যাত্রার সূচনা করেছেন
নয়াদিল্লি, ২৫ এপ্রিল, ২০২৩
প্রধানমন্ত্রী শ্রী নরেন্দ্র মোদী আজ তিরুবনন্তপুরম সেন্ট্রাল স্টেশনে তিরুবনন্তপুরম এবং কাসারগোড়-এর মধ্যে কেরলের প্রথম বন্দে ভারত এক্সপ্রেসের যাত্রার সূচনা করেছেন। অনুষ্ঠানস্থলে পৌঁছে প্রধানমন্ত্রী তিরুবনন্তপুরম-কাসারগোড় বন্দে ভারত এক্সপ্রেসটি পরিদর্শন করেন। কথা বলেন, শিশুদের পাশাপাশি ট্রেনের কর্মীদের সঙ্গেও।
ট্রেনটি তিরুবনন্তপুরম, কল্লাম, কোট্টায়াম, এর্ণাকুলাম, ত্রিশুর, পালাক্কাড়, পাথানামথিট্টা, মালাপ্পুরম, কোজিকোড়, কান্নুর এবং কাসারগোড় – এই ১১টি জেলা ছোঁবে।
প্রধানমন্ত্রী ট্যুইট করেছেন :
“কেরলের প্রথম বন্দে ভারত এক্সপ্রেসের যাত্রার সূচনা করলাম। এতে তিরুবনন্তপুরম থেকে কাসারগোড়ের যোগাযোগ বৃদ্ধি পাবে।”
প্রধানমন্ত্রীর সঙ্গে ছিলেন কেরলের রাজ্যপাল শ্রী আরিফ মহম্মদ খান, মুখ্যমন্ত্রী শ্রী পিনারাই বিজয়ন এবং রেলমন্ত্রী শ্রী অশ্বিনী বৈষ্ণব।
PG/AP/DM/
(
আবাসনএবংশহরাঞ্চলেরদারিদ্র্যদূরীকরণমন্ত্রক
দেশভাগের বিভীষিকা : আজ স্মরণ দিবস
দেশভাগের বলি অগণিত মানুষদের স্মৃতির উদ্দেশে শ্রদ্ধাজ্ঞাপন করলেন শ্রী নরেন্দ্র মোদী এবং শ্রী হরদীপ এস পুরী
নয়াদিল্লি, ১৪ অগাস্ট, ২০২৩
যে সমস্ত মানুষ দেশভাগের বলি হয়েছিলেন, তাঁদের স্মৃতির উদ্দেশে গভীর শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী। দেশভাগজনিত পরিস্থিতিতে যাঁরা ছিন্নমূল হয়ে গিয়েছিলেন, তাঁদের সেই সংগ্রামের দিনগুলির কথাও একই সঙ্গে স্মরণ করেছেন তিনি।
আজ বিভাজন বিভীষিকা স্মৃতি দিবস। এই উপলক্ষে এক ট্যুইট বার্তায় শ্রী মোদী বলেছেন, “বিভাজন বিভীষিকা স্মৃতি দিবসে আমি সেই সমস্ত ভারতবাসীকে শ্রদ্ধার সঙ্গে স্মরণ করি, যাঁরা দেশভাগের বলি হয়েছিলেন। এই পরিস্থিতির শিকার যে সমস্ত মানুষ ঐ সময় ছিন্নমূল হয়ে গিয়েছিলেন, তাঁদের সেই কষ্ট ও সংগ্রামের দিনগুলির কথাও আমি স্মরণ করি। তাঁদের সকলকে জানাই আমার শত শত প্রণাম”।
দেশভাগের সেই করুণ পরিণতির যাঁরা ভুক্তভোগী ছিলেন, তাঁদের মধ্যে বিশিষ্ট ৭৫ জনকে বিভাজন বিভীষিকা স্মৃতি দিবস উপলক্ষে সম্মানিত করেছেন কেন্দ্রীয় আবাসন ও শহরাঞ্চল তথা পেট্রোলিয়াম ও প্রাকৃতিক গ্যাস দপ্তরের মন্ত্রী শ্রী হরদীপ এস পুরী। তিনি এক বিবৃতিতে বলেছেন, যে অসংখ্য মানুষ সেদিন প্রাণ হারিয়েছিলেন এবং যাঁরা ছিন্নমূল হয়ে গিয়েছিলেন, ভবিষ্যৎ প্রজন্ম যেন তাঁদের দুঃখ ও কষ্টের ঐ দিনগুলির কথা বিস্মৃত না হয়।
তিনি আরও বলেছেন, তদানীন্তন শাসকদের ভ্রান্ত নীতি দেশকে বিভাজনের দিকে ঠেলে দিয়েছিল। মানব ইতিহাসে এটি ছিল এক নির্মম অধ্যায়। এর শিকার হয়েছিলেন আমার মা-বাবাও। আমার জন্ম স্বাধীনোত্তর ভারতবর্ষে ১৯৫২ সালে। বড় হয়ে আমি শুনেছিলাম যে, আমার বাবা দেশভাগের দাঙ্গা থেকে সেদিন কিভাবে কোনও রকমে প্রাণ বাঁচিয়ে লাহোর থেকে শেষ ফ্রন্টিয়ার মেলটি ধরতে পেরেছিলেন। আমার মা-বাবার সঙ্গে আরও অনেকেই সেই বিভীষিকাময় দিনগুলির হাত থেকে রক্ষা পেয়ে আবার কিভাবে তাঁদের নতুন জীবন শুরু করেছিলেন।
শ্রী হরদীপ এস পুরী পরে দেশভাগের বিভীষিকার উপর আয়োজিত একটি প্রদর্শনীরও আজ উদ্বোধন করেন। এর উদ্যোগ আয়োজনে যুক্ত ছিল আইজিএনসিএ এবং কেন্দ্রীয় সংস্কৃতি মন্ত্রক।
AC/SKD/SB
(Visitor Counter : 36
প্রধানমন্ত্রীরদপ্তর
শ্রী সিদ্ধারামাইয়া এবং শ্রী ডি কে শিবকুমার শপথ নেওয়ায় প্রধানমন্ত্রীর অভিনন্দন
নয়াদিল্লি, ২০ মে, ২০২৩
কর্ণাটকের মুখ্যমন্ত্রী পদে শ্রী সিদ্ধারামাইয়া এবং উপ-মুখ্যমন্ত্রী পদে শ্রী ডি কে শিবকুমার শপথ নেওয়ায় প্রধানমন্ত্রী শ্রী নরেন্দ্র মোদী অভিনন্দন জানিয়েছেন।
এক ট্যুইটে প্রধানমন্ত্রী বলেন, “কর্ণাটকের মুখ্যমন্ত্রী পদে শ্রী @siddaramaiah এবং উপ-মুখ্যমন্ত্রী পদে শ্রী @DKShivakumar শপথ নেওয়ায় অভিনন্দন। তাঁদের ভবিষ্যৎ যাত্রাপথে আমার আন্তরিক শুভেচ্ছা রইল”।
PG/AB/SB
(
কর্মী, জন-অভিযোগএবংপেনশনমন্ত্রক
দুর্নীতি পরায়ণ এবং কর্তব্যে গাফিলতির দায়ে কর্মচারীদের বিরুদ্ধে ব্যবস্থা গ্রহণের নীতি-নির্দেশিকা
নয়াদিল্লি, ১১ জুলাই, ২০১৯
ফান্ডামেন্টাল রুলের ৫৬ , সেন্ট্রাল সিভিল সার্ভিসেস  রুল ১৯৭২ এবং অল ইন্ডিয়া সার্ভিসেস  রুল ১৯৫৮’র ১৬   ধারার আওতায় সরকারি কর্মচারীদের কাজকর্মের পর্যালোচনা এবং মেয়াদ পূর্ণ হওয়ার আগেই অবসর সংক্রান্ত নীতিগুলির উল্লেখ রয়েছে। নিয়মিতভাবে এ সংক্রান্ত নীতিগুলি পর্যালোচনা করে কর্তব্যে গাফিলতি বা দুর্নীতি পরায়ণ কর্মচারীদের বিরুদ্ধে যথাযোগ্য ব্যবস্থা গ্রহণ করা হয়ে থাকে। রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কর্মচারী, গণঅভিযোগ ও পেনশন বিষয়ক প্রতিমন্ত্রী ডঃ জিতেন্দ্র সিং।
তিনি আরও বলেন, বিভিন্ন মন্ত্রক বা দপ্তরের পক্ষ থেকে পাঠানো তথ্য অনুযায়ী, গত এপ্রিল-মে সময়ে ফান্ডামেন্টাল রুলের ৫৬  এবং এ ধরণের অন্যান্য আইনগুলির বিভিন্ন ধারায় গ্রুপ-বি পদমর্যাদার ১৭ জন আধিকারিকের বিরুদ্ধে ব্যবস্থা গ্রহণের কথা জানানো হয়েছে। এই ১৭ জন আধিকারিকের মধ্যে ১৩ জন বিভিন্ন মন্ত্রক বা দপ্তরের এবং বাকি ৪ জন স্বশাসিত সংস্থাগুলির বলে জানা গিয়েছে।
CG/BD/SB
(Visitor Counter : 99
সংস্কৃতিমন্ত্রক
সংস্কৃতি মন্ত্রক আগামীকাল থেকে ২০২৩-এর ২২শে মে পর্যন্ত রাজা রামমোহন রায়ের জন্মের দ্বিসার্ধশত বর্ষিকী উদযাপন করবে
সংস্কৃতি মন্ত্রী শ্রী জি কিষাণ রেড্ডি আগামীকাল কলকাতায় রাজা রামমোহন রায়ের একটি আইকনিক মূর্তির আবরণ উন্মোচন করবেন
নতুন দিল্লি, ২১ মে, ২০২২
কেন্দ্রীয় সংস্কৃতি মন্ত্রক আজাদি কা অমৃত মহোৎসবের অঙ্গ হিসেবে আগামীকাল থেকে ২০২৩-এর ২২শে মে পর্যন্ত রাজা রামমোহন রায়ের জন্মের দ্বিসার্ধশত বার্ষিকী উদযাপন করবে। উদ্বোধনী অনুষ্ঠানের আয়োজন করা হয়েছে সল্টলেকের রাজা রামমোহন রায় লাইব্রেরি ফাউন্ডেশনে।কলকাতার সায়েন্স সিটি অডিটোরিয়ামেও একটি অনুষ্ঠানের আয়োজন করা হয়েছে। উদ্বোধনী অনুষ্ঠানে কেন্দ্রীয় সংস্কৃতি ও পর্যটন মন্ত্রী শ্রী জি কিষাণ রেড্ডি এবং পশ্চিমবঙ্গের রাজ্যপাল শ্রী জগদীপ ধনকড় উপস্থিত থাকবেন।
রাজ রামমোহন রায় লাইব্রেরি ফাউন্ডেশনে শ্রী রেড্ডি আগামীকাল বেলা ১১টায় ভার্চুয়াল পদ্ধতিতে রাজা রামমোহন রায়ের একটি আইকনিক মূর্তির আবরণ উন্মোচন করবেন। এই উপলক্ষে সায়েন্স সিটি অডিটোরিয়ামে একাধিক অনুষ্ঠানের আয়োজন করা হয়েছে। শিশুদের জন্য একটি সেমিনার ও ক্যুইজ প্রতিযোগিতা অনুষ্ঠিত হবে। রাজা রামমোহন রায়ের জীবনের সঙ্গে যুক্ত বিভিন্ন ঘটনাবলী নিয়েও মাল্টিমিডিয়ার মাধ্যমে বেশ কয়েকটি অনুষ্ঠানের আয়োজন করা হয়েছে।
CG/BD/AS/
(Visitor Counter : 88
নির্বাচনকমিশন
ছত্তিশগড়ের বস্তারে ১১ই এপ্রিল  ভোট গ্রহণ করা হবে
নয়াদিল্লি, ০৮ এপ্রিল, ২০১৯
এবারের লোকসভা নির্বাচনে ছত্তিশগড়ে মাত্র একটি লোকসভা কেন্দ্র, বস্তার-এ ভোট গ্রহণ করা হবে। এই কেন্দ্রটি তপশীলি উপজাতিদের জন্য সংরক্ষিত। এখানে মোট ১৩ লক্ষ ৭৭ হাজার ৯৪৬ জন ভোটদাতা রয়েছেন। এদের মধ্যে ৬ লক্ষ ৬২ হাজার ৩৫৫ জন পুরুষ এবং ৭ লক্ষ ১৫ হাজার ৫৫০ জন মহিলা ভোটদাতা রয়েছেন। এছাড়াও ৪১ জন অন্যান্য শ্রেণীর ভোটদাতা আছেন। রাজ্যে মোট ভোট গ্রহণ কেন্দ্রের সংখ্যা ১ হাজার ৮৭৮টি।
বস্তার লোকসভা কেন্দ্রটিতে ৮টি বিধানসভা খন্ড রয়েছে। বিভিন্ন বিধানসভা কেন্দ্রের জন্য ভিন্ন ভিন্ন সময়ে ভোট গ্রহণের সিদ্ধান্ত নিয়েছে নির্বাচন কমিশন। বস্তার, চিত্রকোট এবং কোন্ডাগাঁও বিধানসভায় সকাল ৭টা থেকে বিকেল ৫টা পর্যন্ত ভোট গ্রহণ চলবে। অন্যদিকে দান্তেওয়াড়া, নারায়নপুর, বিজাপুর এবং কোন্টা বিধানসভা কেন্দ্রে নিরাপত্তাজনিত কারণে সকাল ৭টা থেকে বিকেল ৩টে পর্যন্ত ভোট নেওয়া হবে।
CG/PD/NS
(Visitor Counter : 75
কর্মী, জন-অভিযোগএবংপেনশনমন্ত্রক
ডিএআরপিজি’র ২০২১-২২ এর বার্ষিক কর্মপরিকল্পনা
নয়াদিল্লি, ০৪ ফেব্রুয়ারি, ২০২১
প্রশাসনিক সংস্কার ও গণঅভিযোগ  – এর ২০২১-২২ অর্থবর্ষের জন্য বাজেট বরাদ্দ করা হয়েছে। কর্মপরিকল্পনার আওতায় ১৫ কোটি এবং কর্মপরিকল্পনা বহির্ভূত হিসাবে ৩০ কোটি টাকা বরাদ্দ করা হয়েছে।
এই বাজেটে ২০২১-২২ অর্থবর্ষে ডিএআরপিজি'তে যে কাজগুলি করা হবে, সেগুলি হ’ল –
১) ২০২১ সালের ২১শে এপ্রিল সিভিল সার্ভিস ডে উদযাপিত হবে।
২) ২০২১ সালের ৩১শে অক্টোবর ‘প্রশাসনিক পরিচালন ২০২১’ – এর অনুষ্ঠানে প্রধানমন্ত্রী প্রশাসন পরিচালন ক্ষেত্রে অসামান্য কাজের জন্য পুরস্কার প্রদান করবেন।
৩) জাতীয় ই-গর্ভন্যান্স সম্মেলনের পাশাপাশি, জাতীয় ই-গভর্ন্যান্স পুরস্কার পৃথক পৃথক দিনে ঘোষণা করা হবে।
৪) জ্ঞানের বিষয়ে প্রচার এবং সেরা প্রশাসনিক অনুশীলনের জন্য ডিএআরপিজি ৪টি আঞ্চলিক সম্মেলন আয়োজন করবে।
৫) রাজ্যগুলিকে প্রকল্প গ্রহণের ক্ষেত্রে বিশেষ উৎসাহ প্রদানের পাশাপাশি সাহায্য প্রদান করা হবে।
৬) কেন্দ্রীয় মন্ত্রক এবং সংশ্লিষ্ট দপ্তর অথবা সহকারী অথবা স্বশাসিত কার্যালয়ে ই-অফিস বিষয়ে উৎসাহ প্রদান করা হবে।
৭) সরকারি কার্যালয়ের আধুনিকীকরণ করা হবে।
৮) কেন্দ্রীয় মন্ত্রক/রাজ্য সরকারি কার্যালয়গুলিতে সেন্ট্রালাইজড্ পাবলিক গ্রিভান্স রিড্রেস অ্যান্ড মনিটরিং সিস্টেম  – এর সংস্কার করা হবে।